[{"text_idx": "#000000", "text": "Zoonosi iturrien eta joeren 2017ko europar txostena"}, {"text_idx": "#000001", "text": "2017an, campilobakteriosia izan zen Europar Batasunean jakinarazpen gehien eragin zituen zoonosia (jakinarazpen guztien % 70), EFSAk eta ECDCk duela gutxi argitaratutako txostenaren arabera."}, {"text_idx": "#000002", "text": "2008tik hona, gora egin du gizakien campilobakteriosia-kasu frogatuen kopuruak; hala ere, badirudi 2013-2017 urteetan kasu kopurua egonkortu egin dela."}, {"text_idx": "#000003", "text": "Badirudi 2008an hasi zen gizakien salmonelosi kasuen beherazko joera bukatu egin dela 2013-2017 aldian; izan ere, gora egin du gizakien Salmonella enteriditis kasuen proportzioak, estatu kideetako bat serotipo horri buruzko informazioa ematen hasi zelako."}, {"text_idx": "#000004", "text": "Hamasei estatu kidek bete egin dituzte eskortako hegaztietan Salmonella murrizteko helburuak; 12 estatu kidek, berriz, gutxienez helburu batean huts egin zuten."}, {"text_idx": "#000005", "text": "Ugalketarako oiloetan, oilo erruleetan, oilaskoetan eta loditzeko indioilarretan, Salmonellaren prebalentzia murriztu egin zen edo egonkor mantendu zen 2016ren aldean. Ugalketarako indioilarretan, ordea, gora egin zuen."}, {"text_idx": "#000006", "text": "Txerrien eta eskortako hegaztien kanaletako Salmonella emaitzei dagokienez, eskumena zuten agintariek emandako datuak, oro har, elikagai-enpresetako operadoreek emandako datuak baino altuagoak izan ziren."}, {"text_idx": "#000007", "text": "2008 eta 2017 artean, gora egin dute listeriosi kasuen jakinarazpenek, bereziki 2017an."}, {"text_idx": "#000008", "text": "Hala ere, Listeria kasuen zenbaketak oso gutxitan gainditzen du jateko prest dauden elikagaiek (ready-to-eat food) izaten duten elikagaien segurtasun-muga."}, {"text_idx": "#000009", "text": "Shigatoxinak ekoizten dituen Escherichia coli (STEC) baziloaren ondoriozko giza infekzio baieztatuen kopurua egonkorra izan zen. Guztira elikagai bidez transmititutako 5.079 agerraldiren berri eman zen (uraren bitartez transmititutakoak barne)."}, {"text_idx": "#000010", "text": "Salmonella izan zen eragilerik ohikoena, eta S. enteriditis izan zen serotiporik ohikoena, zazpi agerralditik bat eragin baitzuen. Atzetik daude beste bakteria, toxina bakteriano eta birus batzuk."}, {"text_idx": "#000011", "text": "Agerraldien % 37,6tan ezin izan da eragilea identifikatu."}, {"text_idx": "#000012", "text": "Salmonella/arrautzak eta Salmonella/haragi eta haragi-produktuak binomioak izan dira jakinarazpen gehien eragin dituztenak."}, {"text_idx": "#000015", "text": "ONARTU/ACEPTAR sakatzen baduzu, cookie guztiak onartzen dituzu, behar-beharrezkoak direnak eta estatistikoak."}, {"text_idx": "#000016", "text": "Aceptas las cookies esenciales ma\u0301s las estadi\u0301sticas (ano\u0301nimas)"}]